section_heading: Početci karijere, pedesete
paragraph_text: Njihov otac, inače gitarist, Ike Everly, radio je emisije na lokalnim radiostanicama (KMA i KFNF) u gradu Shenandoah, u Iowi, tijekom četrdesetih godina, sa svojom ženom Margaret. U njih je uključio i svoja dva sina. Nastupajući s ocem, braća su se vrlo rano srela s glazbenom industrijom. Nastavili su nastupati s majkom i ocem, kao Everly Family, čitavo svoje djetinstvo do srednje škole. Svoj prvi singl snimili su 1956. godine pod nazivom "Keep A' Lovin' Me", koji nije bio uspješan. Međutim, njihov sljedeći singl, "Bye Bye Love", koji je nakon toga u snimilo preko 30 izvođača, uključujući i Elvis Presleyja), postala je veliki hit, popela se na drugo mjesto američkih top ljestvica, iza Presleyjeva "Let Me Be Your Teddy Bear". Ova pjesma, koju je skladao bračni par Felicea i Boudleaux Bryant, postala je prva ploča Everlyja prodana u više od milijun primjeraka. Braća su postala najbolje prodavan izvođač diskografske kuće 'Cadence Recordsa'. Nastavljajući raditi sa skladateljskim timom 'Bryant', ovaj harmonički duo, izdao je nekoliko uspješnica na američkom i britanskom tržištu poput: "Wake Up Little Susie", "All I Have to Do Is Dream", "Bird Dog", "Problems" (Pop #2) i "('Til) I Kissed You" (Pop #4).